Az Újszínház igazgatója, Dörner György volt a vendége a legutóbbi Bayer-shownak, és közel 25 perces beszélgetésből nem egy mély gondolat született, ezért is idézzük fel őket.

Dörner György: A kultúra az mindenhol ott van, ahol kultúra csinálásra érdemes emberek vannak Le kell mondania a kispesti polgármesternek, akár tudott a visszaélésekről, akár nem – jelentette ki Hadházy Ákos. A független országgyűlési képviselő hangsúlyozta, hogy számos 19. kerületi beruházást vizsgált meg és szinte kivétel nélkül visszaélésekre utaló nyomokat talált.

Dörner először a liberális kollégáiról mondta el kérlelhetetlen kritikusként, hogy azok már nem tehetségesek. “Bár egyszer még azok voltak.”

De amikor a kultúra általános jelentőségéről kezdett beszélni, Dörner kijelentette:

Ez az igazi diktatúra, amit a baloldalon művelnek velünk.

Másnak ugyanis – folytatta – „csak akkor adnak teret, ha hűségesküt tesznek mellettük, ez a tehetségtelenség ismérve” – jelentette ki, majd hozzátette: „nincs változás, a változás lehetősége nincs meg például a főiskolán se. Így a gyerekek baloldalivá válnak.”

Ezután érkeztek meg a kultúra valódi szerepéhez.

a kultúra kézben tartása záloga a hatalom megtartásának. (…) valószínűleg ezt ők tudják, valószínűleg jobban, mint mi jobboldaliak, mi csak szembesülünk vele, például ilyenkor

mondta Dörner, aki az elmúlt kilenc év kultúrharcait alighanem átaludta.

Ezek után tértek át a színházi szexuális zaklatásokra, amelyben az Újszínház is érintett.

Zaklatási ügy körvonalazódik az Újszínházban Állítólag három éve történt és el akarták tussolni. Dörner György is tudhatott róla.

Dörner ezzel kapcsolatban több mindent is kijelentett:

nem ismerem a Gothár-ügyet, ab ovo nem érdekelt, sejtettem, hogy valaminek az előszele, az is lett

– utalva arra, hogy már az ő színházában is van „ügy.”

Dörner azonban a Mihályi Győző ellen felhozott vádakat koholtnak és politikainak érzi.

Megszólalt Mihályi Győző az őt megvádoló levélről Az írás egyetlen mondatát sem ismeri el, tiltakozik, rágalmazásnak és becsületsértésnek tartja.

Dörner így folytta: „Tudom, hogy vétlen vagyok, bűntelen vagyok. (…) nem értem a mikéntjét”

És ezután érkeztünk a téma dörneri megközelítésének lényegéhez. Az Újszínházban történtekről azt mondta még:

Büntető feljelentés nem született, akkor mi a bánatnak beszélünk még róla?

Kiemelte:

Nincs tettes, nincs áldozat, nem értem a dolgot (…) nem tartom helyénvalónak, hogy a főváros vizsgálódik.

Ezután pedig hangsúlyozta, hogy a szexuális támadások áldozata tegyen az eset kapcsán feljelentést, vagy hallgasson róla örökre.

Bayer Zsolt ezzel egyetértve később csak azt a költői kérdést tette fel:

Ha Gothár áldozata elfogadta a bocsánatkérést, akkor most miről beszélünk?

Kiemelt kép:Dörner György színművész, szinkronszínész, az Új Színház igazgatója, érdemes és kiváló művész a Hogy volt?! című tv-műsor felvételén, az MTVA Kunigunda utcai gyártóbázisának SZOP stúdiójában. A műsorban a meghívott vendégek a művész munkásságát, életpályáját elevenítik fel. MTVA Fotó: Zih Zsolt